సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రైతుల కష్టాలు ఆ హీరోను కదిలించాయి..
పంట నష్టాల కారణంగా అన్నదాతలు ఆత్మహత్య చేసుకుంటున్న ఉదంతాలు ఆయణ్ని చలింపజేశాయి. రైతన్నల కుటుంబాలకు..
TNN | Updated:
Aug 3, 2017, 06:34PM IST
రైతుల కష్టాలు ఆ యువహీరోను కదిలించాయి. పంట నష్టాల కారణంగా అన్నదాతలు ఆత్మహత్య చేసుకుంటున్న ఉదంతాలు ఆయణ్ని చలింపజేశాయి. రైతన్నల కుటుంబాలకు తోచిన సాయం అందించడానికి పెద్ద మనసుతో ముందుకు కదిలాడు. తమిళనాడులో ఆర్థిక బాధలతో కుప్పకూలుతున్న రైతు కుటుంబాలకు హీరో ధనుశ్ తన వంతు సాయాన్ని అందించాడు. ఒక్కో కుటుంబానికి రూ. 50 వేల చొప్పున 125 కుటుంబాలకు ఆర్థిక సాయం చేశాడు.
ఏటా ధనుశ్.. 'శంకరాపురం' గ్రామంలోని కురుప్పస్వామి ఆలయానికి వెళతాడు. అది ధనుశ్ అమ్మమ్మగారి గ్రామం. అతడు అక్కడే పుట్టిపెరిగాడు. కుటుంబ సభ్యులతో కలిసి శంకరాపురం వెళ్లిన ధనుశ్.. ఆత్మహత్యల కారణంగా పెద్ద దిక్కును పోగొట్టుకున్న కుటుంబాలకు ఆర్థిక సాయం అందించాడు. వైవిధ్య నటనతో కోలీవుడ్&zwnj;లో టాప్ హీరోగా ఎదిగిన ధనుశ్.. ఇప్పుడు నిజ జీవితంలోనూ &lsquo;హీరో&rsquo; అయ్యాడు. ధనుశ్ ఉదారతకు దేశవ్యాప్తంగా ప్రశంసలు దక్కుతున్నాయి.
రైతు ఆత్మహత్యలపై జర్నలిస్టు రాజీవ్ గాంధీ తీసిన షార్ట్ ఫిల్మ్ చూసి ధనుశ్ చలించిపోయాడు. తమ యజమానిని కోల్పోయిన కుటుంబ సభ్యులు ఎన్ని బాధలో పడుతున్నారో తెలుసుకున్నాడు. సహచరుల సహకారంతో ఆదుకోవాల్సిన రైతుల కుటుంబాల వివరాలను ముందుగానే సిద్ధం చేసుకొని, ఆర్థిక సాయం అందించాడు. మరో విడతలో మరికొంత మందికి సాయం అందించనున్నట్టు అతడు తెలిపాడు.
Actor Dhanush has donated Rs 50,000 to 125 struggling agricultural families. The actor distributed the amount at Sankarapuram , which also happens to be Dhanush's mother's home town.